Zmluva o dielo

**č. 6/2018**

**na spracovanie Územného plánu obce Čremošné, ZaD č.1**

uzatvorená podľa § 536 a nasl. zákona č. 513/1991 Zb. Obchodného zákonníka v znení neskorších predpisov

ZMLUVNÉ STRANY

## *Objednávateľ:* **Obec Čremošné**

Štatutárny zástupca: Mgr. Zuzana Chorváthová, starostka obce

Osoba oprávnená rokovať

vo veciach zmluvných: Mgr. Zuzana Chorváthová, starostka obce

Sídlo: Obecný úrad Čremošné č.4, 039 01 Turčianske Teplice

IBAN:  SK46 5600 0000 0024 2818 6001

IČO: 00648426

DIČ: 2020607369

tel.: +421/43/492 27 83

e-mail: [obec.cremosne@gmail.com](mailto:starosta@zabokreky.sk)

(ďalej len "**objednávateľ**")

## **a**

## *Zhotoviteľ:* **ARTIX s.r.o.**

Adresa: Na Bystričku 14, 036 01 Martin

Štatutárny zástupca: Ing. arch. Eleonóra Hejzlarová**–**autorizovaný architekt SKA číslo 1629 AA - konateľka

Osoba oprávnená rokovať: Ing. arch. Eleonóra Hejzlarová

IBAN: SK94 7500 0000 0040 2283 1145 (účet vedený na zhotoviteľa)

IČO: 50152653

DIČ: 2120205571

tel.: 043/4278425, 0948 043 948

e-mail: norika.hejzlarova@gmail.com

(ďalej len "**zhotoviteľ**")

(ďalej spoločne aj ako „zmluvné strany“)

Východiskové podklady:

Podkladom pre uzatvorenie tejto Zmluvy o dielo je cenová ponuka zhotoviteľa v zmysle prieskumu trhu zo dňa 4.10.2018 podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, ktorá je prílohou tejto zmluvy.

# Čl. 1

# PREDMET ZMLUVY

1.1 Zhotoviteľ sa zaväzuje, že vypracuje (zhotoví) v rozsahu a za podmienok dojednaných v tejto zmluve pre objednávateľa a objednávateľovi odovzdá územnoplánovaciu dokumentáciu **Územný plán obce Čremošné – Zmeny a doplnky č.1**(ďalej len dielo)**.**

1.2 Objednávateľ sa zaväzuje, že dokončené dielo prevezme a zaplatí za jeho zhotovenie dohodnutú cenu. Objednávateľ sa zaväzuje, že poskytne zhotoviteľovi dohodnuté spolupôsobenie.

1.3 Zhotoviteľ sa zaväzuje zachovávať mlčanlivosť o skutočnostiach dôverného charakteru, s ktorými sa v organizácii objednávateľa v priebehu prác zoznámi a ktoré objednávateľ v priebehu prác za také vopred označí.

1.4 Zhotoviteľ sa zaväzuje, že dielo bude vyhotovené v súlade s ustanoveniami zákona č. 50/1976 Zb. o územnom plánovaní a stavebnom poriadku v znení neskorších predpisov (ďalej len „stavebný zákon“) a vyhlášok, ako aj vyhlášky č. 55/2001 Z.z. o územno-plánovacích podkladoch a územnoplánovacej dokumentácie a ostatnými súvisiacimi predpismi.

**Čl.2**

**ROZSAH A OBSAH DIELA**

Dielom je vyhotovenie územnoplánovacej dokumentácie **Územný plán obce Čremošné – Zmeny a doplnky č.1** v rozsahu vymedzenom katastrálnym územím obce **Čremošné**, s výstupom grafickej a textovej časti v tlačenej aj digitálnej forme, vo formáte PDF.

**2.1 Riešené územie pre Zmeny a doplnky č.1 Územného plánu obce tvorí :**

2.1.1 Lokalita 1.1 - plocha na východ od z.ú. obce - nová plocha pre rekreáciu (ICHR):

## pozemky KN-E parc. č. 246/1, 246/2, 247 a KN-C parc. č. 248/1; 280/4, 5, 6; 290/2, 3, ktoré sú v súčasnej době zadefinované na funkciu plochy poľnohospodárskej výroby a lesné spoločenstvá; v rámci ZaDč.1 je navrhnutá změna funkcie na rekreačné využitie.

2.1.2 Lokalita 1.2 - Mokrá Jaseňová:

odstránenie nesúladu medzi výkresmi č.2 Komplexný výkres priestorového usporiadania a funkčného využívania územia a výkresom č.6 Výkres budúceho možného použitia poľnohospodárskej a lesnej pôdy na nepoľnohospodárske účely, vzhľadom na zle zakreslené hranice k. ú.

2.1.3 Okrem uvedených zmien je v rámci spracovania diela potrebné zosúladiť obsah ÚPN-O Čremošné s platným územným plánom regiónu (ÚPN-VÚC Žilinského kraja), t.j. zapracovať do ÚPN – O zmeny, vyplývajíce zo zmien nadradenej územnoplánovacej dokumentácie od doby schválenia ÚPN-O Čremošné. Ďalej je potrebné v textovej časti premietnuť súvisiace zmeny platných právnych predpisov, príp. Zmeny územnotechnických podkladov podľa údajov obce, od doby schválenia ÚPN-O Čremošné.

**2.2 Návrh riešenia diela:**

Dielo sa spracuje ako samostatné priesvitky príslušných výkresov schválenej územnoplánovacej dokumentácie, textová časť ako samostatná príloha schválenej územnoplánovacej dokumentácie. Všetky časti územnoplánovacej dokumentácie musia spĺňať požiadavky podľa príslušných ustanovení stavebného zákona a vyhlášky č. 55/2001 Z.z. o územnoplánovacích podkladoch a územnoplánovacej dokumentácii.

**2.3 Čistopis diela:**

V rozsahu rovnakom, ako návrh riešenia, uvedený v predchádzajúcom odstavci (2.2).

## **Čl.3**

## **SPÔSOB VYPRACOVANIA DIELA**

3.1 Dielo bude dodané takto:

**3.1.1Návrh riešenia územného plánu:**

2x analógové vyhotovenie (tlačená forma):

textová časť (ČB kópie), grafická časť (farebné kópie)

1x elektronická forma na CD nosiči (kompletné vyhotovenie vo formáte „PDF“)

Naviac:

analógové vyhotovenie (tlačená forma):

z textovej časti : 2x vyhodnotenie záberu poľnohospodárskej a lesnej pôdy (ČB kópie)

2x schéma záväzných častí (farebná kópia)

z grafickej časti : 1x komplexný výkres priestorového usporiadania a funkčného využívania územia v M 1 : 10 000,

1x komplexný výkres priestorového usporiadania a funkčného využívania územia v M 1 : 2 000,

3x výkres vyhodnotenie dôsledkov stavebných zámerov a iných návrhov na poľnohospodárskej a lesnej pôde (farebné kópie),

**3.1.2Čistopis riešenia územného plánu:**

4x analógové vyhotovenie + 12x schéma záväzných častí

1x elektronická forma na CD nosiči

3.2 Pri vypracovaní diela bude zhotoviteľ dodržiavať všeobecné záväzné predpisy, technické normy, dojednania tejto zmluvy a bude sa riadiť východiskovými podkladmi objednávateľa, odovzdanými ku dňu uzavretia tejto zmluvy, zápismi, dohodami zmluvných strán a vyjadreniami verejnoprávnych orgánov a organizácií.

3.3 Zhotoviteľ sa zaväzuje, že jeho kompetentní zástupcovia sa budú osobne zúčastňovať všetkých rokovaní počas celej etapy spracovania diela a jednotlivé etapy spracovania budú odborne prezentovať na všetkých rokovaniach, týkajúcich sa orgánov štátnej správy, verejnosti, Obecného zastupiteľstva a pod.

3.4 V rámci prípravných prác objednávateľ zabezpečí sústredenie existujúcich podkladov a ostatných podkladov podľa § 7a stavebného zákona, určí ich záväznosť a vyhodnotí možnosti ich využitia. Objednávateľ tieto bezodkladne poskytne zhotoviteľovi.

3.5 Objednávateľ sa zaväzuje, že počas spracovania diela poskytne zhotoviteľovi v rámci svojich povinností potrebné spolupôsobenie spočívajúce najmä v odovzdaní podkladov podľa bodu 3.4 a poskytnutí údajov, ktorých evidencia je vedená na obecnom úrade. Toto spolupôsobenie poskytne objednávateľ najneskôr do 7-mich dní od jeho vyžiadania.

**Čl.4**

**ČAS A MIESTO PLNENIA**

4.1 Zhotoviteľ sa zaväzuje, že vypracuje a dodá dielo dojednané v rozsahu a obsahu čl.2 tejto zmluvy v  termíne:

- Návrh riešenia územného plánu: do 31.12.2018

-Čistopis územného plánu: do 2 mesiacov od uznesenia o schválení návrhu

ÚPN-OZaD č.1v Obecnom zastupiteľstve

4.2 Dodržanie termínu je závislé od riadneho a včasného spolupôsobenia objednávateľa dojednaného v tejto zmluve. Po dobu omeškania objednávateľa s poskytnutím spolupôsobenia nie je zhotoviteľ v omeškaní so splnením povinnosti dodať predmet zmluvy v dojednaných termínoch.

4.3 Miestom plnenia (dodania) je Obec Čremošné – obecný úrad Čremošné, Čremošné 4, 039 01 Turčianske Teplice. Splnomocnenou osobou na prevzatie diela je starosta obce Čremošné, alebo ním poverená osoba, ktorá prevezme dielo osobne v deň, keď ho zhotoviteľ ponúkol na prevzatie, najneskôr v posledný deň lehoty na splnenie záväzku zhotoviteľa vykonať dielo.

4.4 Zhotoviteľ nie je v omeškaní so splnením povinností dodať predmet zmluvy ani v prípade, keď nebude možné pokračovať v prácach z dôvodu, že dotknuté obce, právnické a fyzické osoby a orgány štátnej správy budú v jednotlivých etapách prác v omeškaní so svojimi stanoviskami, resp. pripomienkami oproti termínom stanoveným zákonom.

**Čl. 5**

**SPOLUPÔSOBENIE A PODKLADY OBJEDNÁVATEĽA**

5.1Dielo podľa tejto zmluvy zhotoviteľ vypracuje a dodá podľa týchto podkladov objednávateľa :

* schválené Zadanie ÚPN O Čremošné
* schválený ÚPN – O Čremošné, grafická a textová časť
* VZN o záväzných častiach ÚPN-O Čremošné
* existujúce podklady a ostatné podklady podľa § 7a stavebného zákona, sústredené v rámci prípravných prác, s určením ich záväznosti

5.2 Objednávateľ sa zaväzuje, že počas spracovania dokumentácie poskytne zhotoviteľovi potrebné spolupôsobenie v nevyhnutnom rozsahu, spočívajúce najmä v odovzdaní doplňujúcich údajov, upresnení podkladov, vyjadrení a stanovísk, ktorých potreba vznikne v priebehu plnenia tejto zmluvy.

#### Čl. 6

#### CENA ZA DIELO, PLATOBNÉ PODMIENKY

6.1 Cena za dielo v rozsahu podľa čl.2 tejto zmluvy je stanovená dohodou zmluvných strán podľa § 3 zákona č. 18/1996 Z. z. o cenách v znení neskorších predpisov vo výške:

- I. etapa -návrh riešenia územného plánu: 1.600,- €

- II. etapa -čistopis územného plánu: 2.000,- €

**Celková cena 3.600 ,- €**

**Zhotoviteľ nie je platcom DPH !**

6.2 V cene je zahrnutá tiež účasť zhotoviteľa na rokovaniach a prezentáciách podľa bodu 3.3.

6.3 Právo fakturovať za každú etapu prác vzniká zhotoviteľovi po riadnom vykonaní a  po odovzdaní každej etapy prác na predmete zmluvy.

6.4 Splatnosť faktúr je 15 dní odo dňa ich doručenia objednávateľovi. Zhotoviteľ predloží objednávateľovi originál faktúry, ktorá musí obsahovať všetky náležitosti podľa zákona č. 222/2004 Z. z. o dani z pridanej hodnoty v znení neskorších predpisov. V prípade, ak faktúra nebude obsahovať všetky náležitosti objednávateľ je oprávnený vrátiť nesprávnu faktúru zhotoviteľovi na prepracovanie v lehote splatnosti. Týmto prestane plynúť lehota splatnosti nesprávne vystavenej faktúry. Nová lehota splatnosti začne plynúť odo dňa doručenia novej faktúry. Prílohou faktúr budú protokoly o odovzdaní a prevzatí jednotlivých etáp diela podpísané zástupcami oboch zmluvných strán.

6.5 Pre prípad omeškania objednávateľa s úhradou faktúry dohodli zmluvné strany pokutu vo výške 0,03% z fakturovanej ceny príslušnej etapy za každý deň omeškania.

6.6 Po dokončení diela, alebo po zániku záväzku vykonať dielo, je zhotoviteľ povinný vrátiť objednávateľovi veci, ktoré od neho prevzal, ktoré neboli spracované pri vykonávaní diela.

6.7 Zhotoviteľ sa zaväzuje, že získané podklady, údaje a výsledky neposkytne bez súhlasu objednávateľa tretej osobe.

**Čl.7**

**ZODPOVEDNOSŤ ZA VADY, ZÁRUKA**

7.1 Zhotoviteľ zodpovedá za to, že dielo bude zhotovené podľa podmienok tejto zmluvy, a že po dobu stanovenú (záručná doba) bude mať vlastnosti dojednané v tejto zmluve.

7.2 Zhotoviteľ zodpovedá za vady, ktoré má dielo v čase jeho odovzdania objednávateľovi ako aj za vady, ktoré boli spôsobené porušením jeho povinností. V prípade oprávnenej reklamácie sa zhotoviteľ zaväzuje reklamované vady odstrániť na vlastné náklady.

7.3 Zhotoviteľ nezodpovedá za vady diela, ktoré boli spôsobené použitím podkladov prevzatých od objednávateľa a zhotoviteľ ani pri vynaložení všetkej starostlivosti nemohol zistiť ich nevhodnosť, prípadne na ňu upozornil objednávateľa a ten na ich použití trval.

7.4 Objednávateľ zodpovedá za to, že odovzdané podklady a doklady sú bez právnych a technických vád.

**Čl.8**

**ZMENA ZÁVÄZKU**

8.1 Objednávateľ sa zaväzuje, že pristúpi na zmenu záväzku v prípadoch, kedy sa po uzatvorení zmluvy zmenia východiskové podklady, rozhodujúce pre uzavretie tejto zmluvy, alebo vzniknú nové požiadavky objednávateľa. Objednávateľ je povinný pristúpiť na zmenu zmluvy vtedy, ak dôjde k omeškaniu so splnením povinnosti spolupôsobenia, dohodnutých v tejto zmluve.

8.2 K návrhom dodatkov k tejto zmluve sa strany zaväzujú vyjadriť písomne v lehote 7 dní od doručenia dodatku druhej strane. Po tú istú dobu je týmto návrhom viazaná strana, ktorá ho podala.

8.3 Zmluvné strany sa dohodli na tom, že v prípade rozporov ohľadom zmeny, alebo zrušenia záväzku jedna zo strán požiada o rozhodnutie príslušný všeobecný súd .

**Čl.9**

**VŠEOBECNÉ USTANOVENIA**

9.1 Objednávateľ je oprávnený použiť dielo - predmet tejto zmluvy výlučne iba pre účely vyplývajúce z tejto zmluvy.

9.2 Zmluvné strany berú na vedomie, že táto zmluvy podlieha zverejneniu s poukazom na § 5a zákona č. 211/2000 Z. z. o slobodnom prístupe k informáciám. Zmluva nadobúda platnosť dňom jej podpísania obidvoma zmluvnými stranami a účinnosť dňom nasledujúcim po dni jej zverejnenia na webovom sídle obce Čremošné podľa § 47a ods. 1 Občianskeho zákonníka.

9.3 Túto zmluvu po uzatvorení je možné meniť iba písomnými dodatkami podpísanými štatutárnymi zástupcami zmluvných strán.

9.4 Táto zmluva je vyhotovená v troch vyhotoveniach, z ktorých objednávateľ obdrží dve v vyhotovenia a zhotoviteľ jedno vyhotovenie.

Martin, dňa..........................2018 Čremošné, dňa.....................2018

......................................................... .......................................................

**Ing. arch. Eleonóra Hejzlarová Mgr. Zuzana Chorváthová**

zhotoviteľ starostka obce, objednávateľ

**Príloha:**

č.1 cenová ponuka zhotoviteľa